Duobulis (Molėtų r., Mindūnų sen.)
55°15′30″ š. pl. 25°41′3″ r. ilg.﻿ / ﻿55.25833°š. pl. 25.68417°r. ilg.﻿ / 55.25833; 25.68417 Duobulis – ežeras Lietuvoje, Molėtų rajone, 8 km į šiaurės rytus nuo Mindūnų, Labanoro girioje. Ežero ilgis iš šiaurės vakarų į pietryčius – 0,48 km, plotis – iki 0,12 km. Altitudė 158,3 m. Krantai aukšti, ištisai apaugę medžiais. Pietinėje pakrantėje plyti pievos, įsikūręs Žičkų kaimas, kiek atokiau į vakarus – Kraujelių kaimas. Ežeras nenutekantis, priklauso Stirnių ežero baseinui (Žeimenos upės baseinas). Šiaurrytiniu krantu eina riba su Švenčionių rajonu.